
Volt szovjet katonai területek hasznosítása: Településfejlesztési lehetőségek és kihívások

Kulcsszavak: barnamező; demilitarizáció; funkcióváltás; rehabilitáció
A barnamezős területek kialakulása, illetve megújulása közel 30 éve megfigyelhető folyamat
hazánkban, amelynek hátterében a rendszerváltozáshoz köthető gazdasági és politikai tényezők
állnak. Ezek a területek az elmúlt három évtized tudományos kutatásaiban kiemelkedő figyelmet
kaptak és a tudományos érdeklődés mellett gyakorlati, településfejlesztési szempontból is
felértékelődtek. A jelen dolgozatban a barnamezős területek egy sajátos esetét, a katonai
barnamezős területek funkcióváltásának folyamatát, a megújulás elősegítő- és hátráltató tényezőit
vizsgáltam a volt szovjet katonai objektumok példáján. A kutatás kiindulópontjaként részletes
adatbázis készült, amely a szakirodalom és az egyéb internetes források által azonosítható volt
szovjet katonai objektumok elhelyezkedését, valamint funkcionális tulajdonságait tartalmazza. Ezt
követően szakirodalmi források és saját adatgyűjtés alapján tipizálást végeztem funkciójuk,
befektetőik, települési hierarchiában elfoglalt helyük és a területhasználati változásuk alapján. Az
elemzés során számos összefüggést sikerült feltárni, megállapítva, hogy a település-hierarchia
magasabb szintjén elhelyezkedő települések katonai objektumai nagyobb eséllyel kaptak új,magas
szintű funkciót, míg a kisebb településeken a helyi érdekérvényesítés ereje és a befektetők
megjelenése, aktivitása lehetett a kulcs a katonai területek megújulásában. A dolgozat végén
bemutatásra kerültek olyan esettanulmányok, melyek példát szolgáltatnak a sikeresfunkcióváltásra
és újra hasznosításra, ami nem csak hazai, de nemzetközi szinten is szakmai érdeklődésre tarthat
számot. Ennek az átfogó kutatásnak a célja, hogy részletes képet adjon a katonai barnamezők
rehabilitációjának lehetőségeiről, és megvizsgálja az esetleges hozzájárulásukat a fenntartható
településfejlesztéshez.



